Kes patung teddy Sudan

Kes kata-kata kufur beruang teddy Sudan adalah berkenaan dengan penangkapan dan sabitan seorang guru British di Sekolah Menengah Unity, Sudan.

Penangkapan

Gillian Gibbons (lahir 1953) dari Liverpool telah ditangkap oleh pihak berkuasa Sudan kerana menghina Islam dengan membenarkan kelasnya menamakan sebuah beruang teddy sebagai "Muhammad". Seorang kanak-kanak lelaki di dalam kelas yang juga bernama Muhammad kemudian mendakwa bahawa patung beruang itu dinamakan selepasnya.
Pada mulanya, rungutan itu dianggap berasal daripada seorang ibu bapa murid di sekolah itu. Ia kemudian didedahkan bahawa Sara Khawad, seorang pembantu pejabat, telah mengadu dan menjadi saksi utama pendakwaan.
Pendapat tersebar luas bahawa Muslim Sunah adalah untuk mengutuk apa-apa penggambaran Muhammad yang umat Muslim menganggap sebagai nabi terakhir dan nabi Allah. Walau bagaimanapun, banyak pertubuhan Muslim di dalam negara mengutuk orang Sudan di khalayak ramai kerana tindakan mereka, dan mendakwa bahawa pandangan terhadap peristiwa itu pada keseluruhannya adalah salah kerana Gillian Gibbons tidak salah dan tiada kesalahan diniatkan.

Sabitan

Pada 28 November 2007, Gibbons dilaporkan dituduh secara rasmi di bawah Seksyen 125, Akta Jenayah Sudan kerana "menghina agama, mengapi-apikan kebencian dan menunjukkan rasa benci terhadap kepercayaan agama". Tuduhan itu boleh mengakibatkan hukum pemenjaraan maksimum, denda, atau pencambukan sebanyak 40 rotan.
Pada 29 November 2007, Gibbons didapati bersalah kerana "menghina agama" dan dihukum pemenjaraan selama 15 hari serta pengusiran. Muslim Council of Britain, sebuah organisasi penaung kumpulan-kumpulan Muslim British, mengatakan bahawa hukuman tersebut "langsung tidak wajar"  dan mereka berasa "terkejut", lalu meminta pemerintahan Sudan supaya campur tangan.
Pada 30 November, lebih kurang 400 orang pembantah menunjuk perasaan  selepas para imam mengecam Gibbons semasa Solat Jumaat. Sesetengah mereka melambai-lambai pedang dan parang untuk mendesak supaya Gibbons dijatuhkan hukuman mati  Semasa tunjuk perasaan, teriakan yang berulang-ulang seperti "Aib, UK aib", "Tiada toleransi - hukuman mati", serta "Bunuhnya, bunuhnya dengan pasukan penembak" dapat didengar. Para saksi melaporkan bahawa kakitangan pemerintahan terlibat dalam mengapi-apikan bantahan. Gibbons kemudian dipindah ke sebuah tempat yang rahsia bagi memastikan keselamatannya.

Pembebasan

Dalam percubaan untuk mendesak pembebasan Gibbons, dua orang ahli Muslim British House of Lords, iaitu Lord Ahmed and Baroness Warsi, melawat Sudan dengan harapan untuk berbincang dengan Omar al-Bashir, Presiden Sudan.
Pada 3 Disember, semasa dua orang ahli politik British tersebut sedang bermesyuarat dengan Presiden Omar al-Bashir, pengumuman dibuat bahawa Gibbons akan dibebaskan dari penjara selepas pengampunan Presiden. Pada hari tersebut, Perkhidmatan Dunia BBC melaporkan bahawa Presiden Omar al-Bashir telah mengampun Gibbons. Gibbons kemudian dibebaskan dari penjara dan diserahkan kepada duta British di Khartoum. Selepas membalas dalam suatu penyataan bertulis bahawa "Saya amat menghormati agama Islam dan tidak bermaksud menyinggung sesiapa pun", dia kembali ke tempat lahirnya di Britain. Sekolah tersebut ditutup sehingga Januari 2008 bagi memastikan keselamatan murid dan kakitangan kerana tindak balas ditakuti.